**TÖÖVÕTULEPING**

*/kuupäev vastavalt digiallkirjastamise kuupäevale/*

**Põlva Vallavalitsus** (edaspidi *Tellija*), mida esindab põhimääruse alusel vallavanem Georg Pelisaar

**………………** (edaspidi *Töövõtja*), mida esindab põhikirja alusel juhatuse liige …………….

(edaspidi eraldi nimetatud *pool* ning koos ja ühiselt nimetatud *pooled)* sõlmisid käesoleva töövõtulepingu (edaspidi *leping*) järgnevas:

**1.** **Lepingu objekt ja eesmärk**

1.1. Leping sätestab tööd ja toimingud, mille teostamise kohustus lasub Töövõtjal.

1.2. Lepingu objektiks on Tilsi mõisa peahoone katusekatte vahetus vastavalt esitatud pakkumuse maksumuse vormil esitatud töödele (edaspidi *Töö*).

1.3. Lisaks kuulub Töö hulka ka nende ülesannete täitmine ja nende tööde teostamine või teenuste osutamine, mis ei ole lepingu dokumentides otseselt toodud, kuid on tavapäraselt vajalik käesoleva lepingu eesmärgi saavutamiseks ning Töö teostamiseks.

1.4. Töö teostamine peab vastama ehitusseadustikust ning selle rakendusaktidest tulenevatele nõuetele, mis reguleerivad muinsuskaitse all olevate ehitiste restaureerimist.

1.5. Lepingu eesmärk on määrata kindlaks Töö teostamise tingimused ning poolte õigused ja kohustused.

1.6. Leping sõlmitakse Põlva Vallavalitsuse ………….. a. korralduse nr ……………

 "Riigihanke " Tilsi mõisa peahoone katusekatte vahetus/avariitööd " tulemuste kinnitamine" alusel.

**2. Lepingu dokumendid**

2.1. Leping koosneb käesolevast lepingust ja lepingu lisadest, mis on lepingu lahutamatud osad.

2.2. Lepingul on sõlmimise hetkel järgmised lisad:

2.2.1. Lisa 1 – Hinnapäring koos lisadega

2.2.2. Lisa 2 – Pakkumuse maksumuse vorm.

**3. Lepingu tähtajad**

3.1. Leping jõustub allkirjastamisest ning kehtib kuni lepinguliste kohustuste täitmiseni.

3.2. Töövõtjal on õigus alustada Tööde teostamist kohe pärast lepingu allkirjastamist.

3.2. Töö üleandmise tähtaeg on 23.11.2018.

**4. Lepingu hind ja tasumine**

4.1. Töö teostamise kogumaksumus on **……… eurot**, millele lisandub käibemaks 20% summas …….. eurot, kokku **………….eurot**.

4.2. Töö kogumaksumus hõlmab endas kõiki Töövõtja poolt Töö teostamiseks vajalikke kulutusi. Töövõtja kinnitab, et on arvestanud oma pakkumuse mahtu ka need tööd, mis ei ole hankedokumentides kirjeldatud, kuid mis on tuginedes heale tavale ja pakkuja professionaalsusele vajalikud lepingus kirjeldatud töö nõuetekohaseks teostamiseks.

4.3. Tellija tasub Töövõtjale teostatud tööde eest üks kord kuus.

4.4. Tellija tasub teostatud tööde eest Töövõtja poolt esitatud arvete alusel 10 tööpäeva jooksul. Töövõtja esitab Tellijale arve tasumiseks pärast seda, kui Tellija on kinnitanud teostatud tööde üleandmise akti. Tellija kohustub nimetatud akti läbi vaatama viie tööpäeva jooksul.

**5. Töövõtja õigused ja kohustused**

**5.1. Töövõtjal on õigus:**

5.1.1. taotleda Töö lõpptähtaja muutmist juhul, kui Tellija soovil on vajadus täiendavate tööde teostamiseks ning nimetatud tööde teostamine pikendab Töö üleandmise aega;

5.1.2. saada Töö teostamise eest tasu vastavalt lepingus sätestatud tingimustel ja korras;

5.1.3. kasutada muid õiguskaitsevahendeid, sh nõuda lepingus sätestatud juhtudel leppetrahvi, kui Tellija ei täida või täidab mittenõuetekohaselt endale lepinguga võetud kohustusi.

**5.2. Töövõtja kohustatud:**

5.2.1. teostama või korraldama lepingu punktis 1.2. nimetatud Töö ja toimingute teostamise vastavalt lepingus sätestatud tingimustel ja korras. Töövõtja kasutab Töö teostamisel ja korraldamisel vajaliku kvalifikatsiooniga tööjõudu;

5.2.2. Töö teostamise käigus kinni pidama kõigist koostöös Tellijaga kokku lepitud tähtaegadest ja tagama lepingu järgselt teostatavate tööde kvaliteedi;

5.2.3. hankima kõik Töö teostamiseks vajalikud materjalid, seadmed inventari ning tasuma nendega seotud kulud;

5.2.4. viivitamatult, kuid mitte hiljem kui kolme tööpäeva jooksul alates vastavate asjaolude ilmnemisest kirjalikult informeerima Tellijat selliste asjaolude ilmnemisest, mis võivad takistada Töö kohest alustamist, teostamist või lõpetamist, sealhulgas Tellijalt saadud informatsiooni, lähteandmete, dokumentide vms vigadest või puudulikkusest. Samuti ohust, et Tellijalt saadud juhendite vms järgimine mõjutab Töö kvaliteeti või tähtaegset valmimist;

5.2.5. jälgima Töö teostamisel Eesti Vabariigis kehtivaid norme;

5.2.6. pärast Tellijalt kirjaliku teate saamist kõrvaldama puudused töös oma kulul.

**6. Tellija õigused ja kohustused**

**6.1. Tellijal õigus:**

6.1.1. nõuda Töövõtjalt lepingu dokumentides sätestatud kvaliteedinõuetest, lähteandmetest, tööde kogumaksumusest ja lepingu tähtajast kinnipidamist;

6.1.2. kasutada õiguskaitsevahendeid (sh taganeda lepingust või öelda leping erakorraliselt üles) ja/või nõuda lepingus sätestatud juhtudel leppetrahvi, kui Töövõtja ei pea kinni lepingu dokumentides sätestatud tähtaegadest, kvaliteedinõuetest, töö maksumusest, ajakavast või kui Töövõtja ei täida või täidab mittenõuetekohaselt muid endale lepinguga võetud kohustusi.

**6.2. Tellija kohustatud:**

6.2.1. viie tööpäeva jooksul pärast Töö üleandmist esitama kirjalikud pretensioonid või kirjutama alla teostatud tööde vastuvõtuaktile.

6.2.2. edastama Töövõtjale kõikvõimalikku informatsiooni, mis Tellija parima äranägemise kohaselt võib aidata kaasa Töö kiiremale ja optimaalsemale teostamisele.

6.2.3. viivitamatult, kuid mitte hiljem kui viie tööpäeva jooksul alates vastavate asjaolude ilmnemisest informeerima Töövõtjat selliste asjaolude ilmnemisest, mis võivad takistada Töö nõuetekohast teostamist.

6.2.4. tasuma Töövõtjale tehtud Töö eest vastavalt lepingus sätestatud tingimustel ja korras.

**7. Poolte vastutus**

7.1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.

7.2. Tellijal on õigus nõuda leppetrahvi 0,1% Töö maksumusest iga töö üleandmise tähtaja viivitatud tööpäeva eest (arvestatakse käibemaksuta summadest).

7.3. Tellijal on õigus leppetrahv tasaarvestada Töövõtjale tasumata arvega. Leppetrahvi rakendamise õigusest teavitatakse Töövõtjat vastava kirjaliku teatega.

7.4. Tellija poolt arve mitteõigeaegse tasumise korral on Töövõtjal õigus nõuda viivist 0,1% tähtajaks tasumata summalt iga viivitatud päeva eest.

7.5. Juhul kui Tellija kasutab lepingu punktis 6.1.2. sätestatud lepingu erakorralise ülesütlemise õigust, on Töövõtja kohustatud tasuma leppetrahvi 25% Töö kogumaksumuse käibemaksuta summast.

7.6. Tellija peab esitama lepingust tuleneva leppetrahvi nõude Töövõtjale hiljemalt ühe kuu jooksul arvates päevast, mil tellijal tekkis leppetrahvi esitamise õigus.

7.7. Töövõtja vastutab oma tegevusest või tegevusetusest tuleneva kahju eest täies ulatuses.

**8. Töö üleandmine ja vastuvõtmine**

8.1. Töö loetakse üleantuks teostatud tööde üleandmise-vastuvõtmise akti alusel. Akti koostab ja esitab Tellijale Töövõtja.

8.2. Koos teostatud tööde üleandmise-vastuvõtmise aktiga annab Töövõtja Tellijale üle digitaalselt allkirjastatud ehitustöid kajastava täitedokumentatsiooni.

8.3. Tellijal on õigus esitada pretensioone Töö või selle osa üleandmise päevast alates viie tööpäeva jooksul. Kõik Töös esinevad puudused tuleb Töövõtjal kõrvaldada viivitamatult oma kulul. Kui Tellija ei esita viie tööpäeva jooksul Töö või selle osa üleandmise päevast alates pretensioone, loetakse Töö või selle osa vastuvõetuks.

**9. Vääramatu jõud**

9.1. Lepingust tulenevate kohustuste mittetäitmist või mittekohast täitmist ei loeta lepingu rikkumiseks, kui selle on põhjustanud vääramatu jõud.

**10.** **Lepingu muutmine, lõppemine või lõpetamine**

10.1. Käesolevat lepingut võib muuta kirjalikult poolte kokkuleppel. Muudatused jõustuvad pärast allkirjastamist poolte määratud tähtajal.

10.2. Leping lõppeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.

10.3. Mõlemal poolel on õigus leping ennetähtaegselt lõpetada, kui teine pool osutub maksejõuetuks või teise poole suhtes on algatatud pankrotimenetlus või on välja kuulutatud ettevõtte pankrot.

10.4. Tellijal on õigus leping ennetähtaegselt lõpetada kui:

10.4.1. Töövõtja ei asu õigeaegselt lepingut täitma või kui Tellijal on alust arvata, et töö ei saa teostatud kokkulepitud ajaks;

10.4.2. tööd ei teostata nõuetekohaselt ning Töövõtja ei ole tellija nõudmisel puudusi tähtaegselt kõrvaldanud.

**11. Teadete edastamine**

11.1. Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse teated edastada elektronpostiga.

11.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

11.3. Poolte esindajad lepingu täitmisega seotud küsimustes on:

11.3.1. Tellija – Põlva Vallavalitsuse ehitusspetsialist Jaan Purge tel +372 583 70896, e-post jaan.purge@polva.ee;

11.3.2. Töövõtja – ………………… tel +372 ……………., e-post ……………………………….

**12.** **Tööle antav** g**arantii**

12.1. Töövõtja vastutab tööde lepingu tingimustele vastavuse eest viie aastase (60 kuulise) garantiiaja jooksul. Garantiiaeg kolm aastat kehtib ka lepingu muudatuste alusel tehtud töödele.

12.2. Garantii algab ehitustööde lõpliku üleandmise järgnevast päevast, kui üleandmis-vastuvõtmise aktis pole puudusi märgitud. Puuduste esinemisel algab garantiiaeg kõigi üleandmis-vastuvõtmise aktis märgitud puuduste kõrvaldamisest.

**13. Lõppsätted**

13.1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.

13.2. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused Tartu Maakohtu Põlva kohtumajas.

13.3. Leping on sõlmitud digitaalselt.

**14. Poolte andmed ja allkirjad**

Tellija Töövõtja

/allkirjastatud digitaalselt/ /allkirjastatud digitaalselt/

Georg Pelisaar ……………………..

Vallavanem Juhatuse liige

Põlva Vallavalitsus ………………. OÜ

registrikood 75038581 registrikood ……………..

Kesk 15, 63308 Põlva ……………………………

tel +37 2799 9470 tel +372 …………….

e-post info@polva.ee e-post ………………………………..

 pank ………………………………..